|

52011PC0623

Pasiūlymas TARYBOS SPRENDIMAS kuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų MIR604xGA21 (SYN-IR6Ø4-5xMON-ØØØ21-9), kurie iš jų sudaryti arba kurie iš jų pagaminti  /* KOM/2011/0623 galutinis - 2011/0267 (NLE) */

	AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra genetiškai modifikuotų kukurūzų MIR604xGA21 (SYN-IR6Ø4-5xMON-ØØØ21-9), kurie iš jų sudaryti arba kurie iš jų pagaminti, ir dėl kurių pateikimo rinkai 2007 m. spalio 31 d. „Syngenta Seeds S.A.S.“ kompetentingai Jungtinės Karalystės institucijai pateikė prašymą pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitų nei maistas ar pašarai produktų, kurių sudėtyje yra kukurūzų MIR604xGA21 ir kurie iš jų sudaryti, pateikimui rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą.2010 m. gegužės 18 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, kukurūzai MIR604xGA21 yra tokie pat saugūs, kaip ir genetiškai nemodifikuoti kukurūzai. Todėl Europos maisto saugos tarnyba padarė išvadą, jog nėra tikėtina, kad prašyme aprašytų produktų, kurių sudėtyje yra kukurūzų MIR604xGA21, kurie iš jų sudaryti arba kurie iš jų pagaminti, pateikimas rinkai darys nepageidaujamą poveikį žmonių ir gyvūnų sveikatai ar aplinkai, produktus naudojant pagal numatytą paskirtį.Atsižvelgiant į šias aplinkybes, Komisijos sprendimo, kuriuo leidžiama pateikti Sąjungos rinkai produktus, kurių sudėtyje yra genetiškai modifikuotų kukurūzų MIR604xGA21, kurie iš jų sudaryti arba kurie iš jų pagaminti, projektas 2011 m. vasario 9 d. pateiktas balsavimui Maisto grandinės ir gyvūnų sveikatos nuolatiniame komitete. Komitetas nuomonės nepateikė: 13 valstybių narių (180 balsų) balsavo už, 12 valstybių narių (109 balsai) balsavo prieš ir 2 valstybės narės (56 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis, o Taryba per tris mėnesius kvalifikuota balsų dauguma turi priimti sprendimą ir informuoti Parlamentą.2011/0267 (NLE)PasiūlymasTARYBOS SPRENDIMASkuriuo pagal Europos Parlamento ir Tarybos reglamentą (EB) Nr. 1829/2003 leidžiama pateikti rinkai produktus, kurių sudėtyje yra genetiškai modifikuotų kukurūzų MIR604xGA21 (SYN-IR6Ø4-5xMON-ØØØ21-9), kurie iš jų sudaryti arba kurie iš jų pagaminti(Tekstas autentiškas tik prancūzų kalba)(Tekstas svarbus EEE)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Europos Komisijos pasiūlymą,kadangi:1.  2007 m. spalio 31 d. „Syngenta Seeds S.A.S.“ pagal Reglamento (EB) Nr. 1829/2003 5 ir 17 straipsnius kompetentingai Jungtinės Karalystės institucijai pateikė prašymą dėl maisto produktų, maisto ingredientų ir pašarų, kurių sudėtyje yra kukurūzų MIR604xGA21, kurie iš jų sudaryti arba kurie iš jų pagaminti, pateikimo rinkai (toliau – prašymas).2.  Prašymas pateiktas ir dėl kitų nei maistas ar pašarai produktų, kurių sudėtyje yra kukurūzų MIR604xGA21 arba kurie iš jų sudaryti, pateikimo rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB[2] III ir IV priedus, taip pat informacija apie pagal Direktyvos 2001/18/EB II priedo principus atliktą rizikos vertinimą ir jo išvados. Prašyme taip pat pateikiamas poveikio aplinkai stebėsenos planas, parengtas pagal Direktyvos 2001/18/EB VII priedą.3.  2010 m. gegužės 18 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, kukurūzai MIR604xGA21 yra tokie pat saugūs, kaip ir genetiškai nemodifikuoti kukurūzai. Todėl EMST padarė išvadą, jog nėra tikėtina, kad prašyme aprašytų produktų, kurių sudėtyje yra kukurūzų MIR604xGA21, kurie iš jų sudaryti arba kurie iš jų pagaminti (toliau – produktai), pateikimas rinkai darys nepageidaujamą poveikį žmonių ar gyvūnų sveikatai ar aplinkai, produktus naudojant pagal numatytą paskirtį[3].4.  Pateiktoje nuomonėje EMST apsvarstė visus konkrečius valstybių narių iškeltus klausimus ir problemas, išsakytus konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.5.  EMST savo nuomonėje taip pat padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.6.  Atsižvelgiant į šias aplinkybes reikėtų leisti pateikti šiuos produktus rinkai.7.  Kaip nustatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[4], kiekvienam genetiškai modifikuotam organizmui (toliau – GMO) turėtų būti priskirtas unikalus identifikatorius.8.  Remiantis EMST nuomone, maisto produktams, maisto ingredientams ir pašarams, kurių sudėtyje yra kukurūzų MIR604xGA21, kurie iš jų sudaryti arba kurie iš jų pagaminti, nebūtina taikyti specialių ženklinimo reikalavimų, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, ženklinant pašarus, kurių sudėtyje yra GMO arba kurie iš jų sudaryti, ir kitus nei maistas ir pašarai produktus, kurių sudėtyje yra GMO arba kurie iš jų sudaryti, kuriuos prašoma leisti pateikti rinkai, etiketėje reikėtų papildomai aiškiai nurodyti, kad svarstomi produktai neturi būti auginami.9.  2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų atsekamumo ir ženklinimo ir iš dalies pakeičiančio Direktyvą 2001/18/EB[5] 4 straipsnio 6 dalyje nustatyti produktų, kurių sudėtyje yra GMO arba kurie iš jų sudaryti, ženklinimo reikalavimai. Produktų, kurių sudėtyje yra GMO arba kurie iš jų sudaryti, atsekamumo reikalavimai nustatyti minėto reglamento 4 straipsnio 1–5 dalyse, o iš GMO pagamintų maisto produktų ir pašarų atsekamumo reikalavimai nustatyti to reglamento 5 straipsnyje.10.  Leidimo turėtojas turėtų pateikti metines veiklos, nurodytos poveikio aplinkai stebėsenos plane, įgyvendinimo ir rezultatų ataskaitas. Minėtus rezultatus reikėtų pateikti pagal 2009 m. spalio 13 d. Komisijos sprendimą 2009/770/EB nustatyti standartines pagal Europos Parlamento ir Tarybos direktyvą 2001/18/EB atliekamo genetiškai modifikuotų organizmų kaip atskirų produktų arba kaip kitų produktų sudėtinių dalių apgalvoto išleidimo į aplinką, siekiant juos tiekti rinkai, monitoringo rezultatų ataskaitų formas[6]. EMST nuomonė negali būti pagrindas taikyti specialias pateikimo rinkai sąlygas ar apribojimus ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų naudojimo stebėsenos reikalavimus, ar Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas specialias konkrečių ekosistemų (aplinkos) ir (arba) geografinių regionų apsaugos sąlygas.11.  Visa reikiama informacija dėl leidimo pateikti produktus rinkai turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.12.  Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[7] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir sklaidos centrą turėtų būti pranešta Biologinės įvairovės konvencijos Kartachenos biosaugos protokolą pasirašiusioms šalims.13.  Dėl šiuo sprendimu nustatomų priemonių konsultuotasi su pareiškėju.14.  Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytiems genetiškai modifikuotiems kukurūzams ( Zea mays L.) MIR604xGA21 yra priskiriamas unikalus identifikatorius SYN-IR6Ø4-5xMON-ØØØ21-9, kaip nustatyta Reglamente (EB) Nr. 65/2004.2 straipsnisLeidimasReglamento (EB) Nr. 1829/2003 4 straipsnio 2 dalies ir 16 straipsnio 2 dalies nurodytais tikslai ir laikantis šiame sprendime nurodytų sąlygų, leidžiama pateikti rinkai šiuos produktus:a) maisto produktus ir maisto ingredientus, kurių sudėtyje yra kukurūzų SYN-IR6Ø4-5xMON-ØØØ21-9, kurie iš jų sudaryti arba kurie iš jų pagaminti;b) pašarus, kurių sudėtyje yra kukurūzų SYN-IR6Ø4-5xMON-ØØØ21-9, kurie iš jų sudaryti arba kurie iš jų pagaminti;c) kitus nei maistas ir pašarai produktus, kurių sudėtyje yra kukurūzų SYN-IR6Ø4-5xMON-ØØØ21-9 arba kurie iš jų sudaryti, naudojamus pagal tą pačią paskirtį, kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirta auginti“ įrašomi 2 straipsnio b ir c punktuose nurodytų produktų, kurių sudėtyje yra kukurūzų SYN-IR6Ø4-5xMON-ØØØ21-9 arba kurie iš jų sudaryti, etiketėje ir prie tokių produktų pridedamuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos plane nurodytos veiklos įgyvendinimo ir rezultatų ataskaitas, parengtas pagal Komisijos sprendimą 2009/770/EB.5 straipsnisBendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip nustatyta Reglamento (EB) Nr. 1829/2003 28 straipsnyje.6 straipsnisLeidimo turėtojasLeidimo turėtojas – „Syngenta Seeds S.A.S.“ (Prancūzija), atstovaujanti „Syngenta Crop Protection AG“ (Šveicarija).7 straipsnisGaliojimasŠis sprendimas taikomas 10 metų nuo pranešimo apie jį dienos.8 straipsnisAdresatasŠis sprendimas skirtas „Syngenta Seeds S.A.S.“, Chemin de l'Hobit 12-31790 Saint-Sauveur, Prancūzija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojasPavadinimas: „Syngenta Seeds S.A.S.“Adresas: Chemin de l'Hobit 12 –31790 Saint-Sauveur, PrancūzijaAtstovaujanti „Syngenta Crop Protection AG,“ Schwarzwaldallee 215 - CH 4058 Basle, Šveicarijab) Produktų paskirtis ir specifikacija(1) maisto produktai ir maisto ingredientai, kurių sudėtyje yra kukurūzų SYN-IR6Ø4-5xMON-ØØØ21-9, kurie iš jų sudaryti arba kurie iš jų pagaminti;(2) pašarai, kurių sudėtyje yra SYN-IR6Ø4-5xMON-ØØØ21-9 kukurūzų, kurie iš jų sudaryti arba kurie iš jų pagaminti;(3) kiti nei maistas ir pašarai produktai, kurių sudėtyje yra SYN-IR6Ø4-5xMON-ØØØ21-9 kukurūzų arba kurie iš jų sudaryti, naudojami pagal tą pačią paskirtį kaip bet kurie kiti kukurūzai, išskyrus auginimą.Genetiškai modifikuoti kukurūzai SYN-IR6Ø4-5xMON-ØØØ21-9, kaip aprašyta prašyme, gaunami kryžminant kukurūzus, turinčius SYN-IR6Ø4-5 ir MON-ØØØ21-9 fragmentų, ir išskiria Cry3A baltymą, kuris apsaugo nuo kai kurių kietasparnių kenksmingųjų organizmų, ir mEPSPS baltymą, kuris kukurūzus padaro atsparius glifosato herbicidui. Genetinio modifikavimo proceso metu kaip SYN-IR6Ø4-5 atmainos atrankos žymuo buvo naudojamas Pmi genas, leidžiantis transformuotoms kukurūzų ląstelėms naudoti manozę kaip vienintelį anglies šaltinį.c) Ženklinimas(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų konkrečių ženklinimo reikalavimų, „organizmo pavadinimas“ yra „kukurūzai“.(2) Žodžiai "neskirta auginti" įrašomi šio sprendimo 2 straipsnio b ir c punktuose nurodytų produktų, kurių sudėtyje yra genetiškai modifikuotų kukurūzų SYN-IR6Ø4-5xMON-ØØØ21-9 arba kurie iš jų sudaryti, etiketėje ir prie tokių produktų pridedamuose dokumentuose.d) Aptikimo metodas-  Konkretaus įvykio realaus laiko kiekybine PGR pagrįsti metodai, taikomi genetiškai modifikuotiems kukurūzams SYN-IR6Ø4-5 ir MON-ØØØ21-9 aptikti, kurie įteisinti kukurūzams SYN-IR6Ø4-5xMON-ØØØ21-9;-  Europos Sąjungos etaloninės laboratorijos, įkurtos Reglamentu (EB) Nr. 1829/2003, įteisintas sėkloms ir paskelbtas adresu http://gmo-crl.jrc.ec.europa.eu/statusofdoss.htm;-  etaloninė medžiaga – ERM®-BF423 (dėl SYN-IR6Ø4-5), pateikta Europos Komisijos Jungtinio tyrimų centro (JTC), Etaloninių medžiagų ir matavimų instituto (EMMI) tinklalapyje https://irmm.jrc.ec.europa.eu/rmcatalogue ir AOCS 0407-A, AOCS 0407-B (dėl MON-ØØØ21-9) pateikta the American Oil Chemists Society tinklalpyje http://www.aocs.org/tech/crm.e) Unikalus identifikatoriusSYN-IR6Ø4-5xMON-ØØØ21-9.f) Informacija, kurios reikalaujama pagal Biologinės įvairovės konvencijos Kartachenos biosaugos protokolo II priedąBiologinės saugos informacijos rinkimo, apdorojimo ir sklaidos centras, įrašo Nr.: žr. [ užpildyti gavus pranešimą ].g) Produktų pateikimo rinkai, naudojimo arba tvarkymo sąlygos arba apribojimaiNereikalaujama.h) Stebėsenos planasPoveikio aplinkai stebėsenos planas, parengtas pagal Direktyvos 2001/18/EB VII priedą.[Nuoroda: internete paskelbtas planas ]i) Rinkai pateikto žmonėms vartoti skirto maisto stebėsenos reikalavimaiNereikalaujama.Pastaba. Nuorodos į susijusius dokumentus ilgainiui gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1.[2] OL L 106, 2001 4 17, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2010-00832[4] OL L 10, 2004 1 16, p. 5.[5] OL L 268, 2003 10 18, p. 24.[6] OL L 275, 2009 10 21, p. 9.[7] OL L 287, 2003 11 5, p. 1.


Avis juridique important

|

52004PC0579

Pasiūlymas Tarybos sprendimas leidžiantis Vokietijai taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 17 straipsnio (pateikta Komisijos)  /* KOM/2004/0579 galutinis */

Briuselis, 2.09.2004KOM(2004) 579 galutinisPasiūlymasTARYBOS SPRENDIMASleidžiantis Vokietijai taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 17 straipsnio(pateikta Komisijos)AIŠKINAMASIS MEMORANDUMASKomisijos generalinio sekretoriato 22.03.2004 užregistruotame laiške, Vokietijos valdžios institucijos prašė leidimo pagal 1977 m. gegužės 17 d. Tarybos direktyvos 77/388/EEBdėl valstybės narių apyvartos mokesčių įstatymų derinimo - Bendros pridėtinės vertės mokesčio sistemos: vienodas vertinimo pagrindas[1] (toliau "Šeštoji direktyva") 27 straipsnį, leisti toliau taikyti specialiąją priemonę, kurią Taryba patvirtino 2000 m. vasario 28 d. Sprendimo 2000/186/EB 1 straipsnyje[2].Pagal Šeštosios direktyvos 27 straipsnio 2 dalį, 06.08.2004 Komisija raštu informavo kitas valstybes nares apie Vokietijos vyriausybės pateiktą paraišką, ir 10.08.2004 pranešė Vokietijai turinti visą paraiškai įvertinti būtiną informaciją.Pagal Sprendimo 2000/186/EB 1 straipsnį, taikant šią priemonę, atimama teisė į PVM atskaitą už išlaidas, susijusias su prekėmis ir paslaugomis, kurios mažiau nei 10 proc. yra naudojamos verslo reikalams.Pagal sprendimo 3 straipsnį, leidimo galiojimo laikas baigėsi 2002 m. gruodžio 31 d.Šiame straipsnyje taip pat numatytas sprendimo taikymas atgaline data. Atsižvelgiant į ETT nagrinėjamą bylą, pagal 2003 m. gegužės 13 d. Tarybos sprendimą 2003/554/EB[3], leidimas buvo pratęstas iki 2004 m. birželio 30 d., siekiant įvertinti ETT išvadas dėl būsimo galiojimo pratęsimo.Iš tiesų, 2000 m. vasario 28 d. Sprendimo 2000/186/EB galiojimo laikas buvo iš dalies svarstomas plenariniame Teismo posėdyje C-17/01, per kurį Vokietijos "Bundesfinanzhof" prašė preliminaraus nutarimo dėl šio sprendimo priėmimo procedūros ir Sprendimo 2000/186/EB 3 straipsnyje numatyto atgalinio poveikio galiojimo. 2004 m. balandžio 29 d. sprendimu, teismas nutarė, kad ankstesnis šios procedūros svarstymas nepaveikė 2000 m. vasario 28 d. Tarybos sprendimo 2000/186/EB priėmimo, neatskleidusio pažeidimų, galėjusių padaryti įtakos šio sprendimo galiojimui. Teismas nutarė, kad Sprendimo 2000/186/EB 3 straipsnis laikomas negaliojančiu, kadangi jame nurodoma, kad Europos Sąjungos Taryba turi suteikti leidimą Vokietijos Federacinei Respublikai atgaline data nuo 1999 m. balandžio 1 d.Vokietija prašo leidimo tęsti taikyti šią priemonę pagal sprendimo 1 straipsnį. Komisija jau teigė savo pasiūlyme[4] prieš sprendimą 2000/186/EEB, kad aptariama priemonė suderinama su Šeštosios direktyvos dėl PVM 27 straipsnio nuostatomis ir, kad leidžianti nukrypti nuostata yra pateisinama, siekiant supaprastinti apmokestinimo PVM mokėjimo tvarką. Ši priemonė, skirta apmokestinimo tvarkai supaprastinti, daro įtaką tik nežymiai mokesčio sumai, apskaičiuojamai galutinio vartojimo etape. Minėtame nutarime teismas nesvarstė sprendimo 2000/186/EEB galiojimo. Dėl to, ši nukrypti leidžianti nuostata turėtų būti suteikta.Klausimas dėl sprendimo 3 straipsnyje minėto atgalinio poveikio galiojimo neturi įtakos, numatytos 1 straipsnyje priemonės taikymo laikotarpio pratęsimui ateityje.Leidimo galiojimo laikas turėtų būti pratęstas iki 2009 m. gruodžio 31 d. PasiūlymasTARYBOS SPRENDIMASleidžiantis Vokietijai taikyti priemonę, nukrypstančią nuo Šeštosios direktyvos 77/388/EEB dėl valstybių narių apyvartos mokesčių įstatymų derinimo 17 straipsnioEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1977 m. gegužės 17 d. Šeštąją Tarybos direktyvą 77/388/EEB dėl valstybių narių apyvartos mokesčių įstatymų derinimo - Bendros pridėtinės vertės mokesčio sistemos: vienodo vertinimo pagrindo (1), ypač į jos 27 straipsnio 1 dalį,atsižvelgdama į Komisijos pasiūlymą[5],kadangi:(1) Paraiškoje, kurią Komisijos generalinis sekretoriatas užregistravo 22.03.2004, Vokietijos valdžios institucijos prašo leisti tęsti taikyti leidžiančią nukrypti nuostatą, kuri buvo patvirtinta Tarybos sprendimo 2000/186/EB(3)1 straipsnyje.(2) Kitos valstybės narės apie paraišką buvo informuotos 06.08.2004.(3) Taikant šią nukrypti leidžiančią nuostatą, siekiama atimti teisę į PVM atskaitą toms prekėms ir paslaugoms, kurias apmokestinamasis asmuo arba jo darbuotojai daugiau kaip 90 proc. naudoja privatiems poreikiams arba apskritai ne verslo tikslams. Ši priemonė nukrypsta nuo Direktyvos 77/388/EEB 17 straipsnio iš dalies pakeisto šios direktyvos 28 straipsniu, ir yra pateisinama, siekiant supaprastinti PVM mokėjimo tvarką. Ji daro įtaką tik nežymiai mokesčio sumai, apskaičiuojamai galutinio vartojimo etape.(4) Nors leidimo galiojimo laikas pasibaigė 2004 m. birželio 30 d.[6], tačiau teisinė padėtis ir paraišką dėl priemonės supaprastinimo patvirtinantys faktai nepasikeitė ir toliau išlieka.(5) 2004 m. balandžio 29 d. sprendimu, teismas nutarė, kad ankstesnis šios procedūros svarstymas nepaveikė 2000 m. vasario 28 d. Tarybos sprendimo 2000/186/EB priėmimo, neatskleidusio pažeidimų, galėjusių padaryti įtakos šio sprendimo galiojimu. Naujojo leidimo galiojimo laikas turėtų būti pratęstas iki 2009 m. gruodžio 31 d.(6) Ši leidžianti nukrypti nuostata nedaro įtakos nuosaviems Bendrijos ištekliams, gaunamiems iš PVM.PRIĖMĖ ŠĮ SPRENDIMĄ:1 straipsnisNukrypstant nuo Direktyvos 77/388/EEB 17 straipsnio 2 dalies, Vokietijai leidžiama atimti teisę į PVM atskaitą už išlaidas toms prekėms ir paslaugoms, kurias apmokestinamasis asmuo arba jo darbuotojai daugiau kaip 90 proc. naudoja privatiems poreikiams arba apskritai ne verslo tikslams.2 straipsnisŠis sprendimas taikomas nuo 2009 m. gruodžio 31 d.3 straipsnisŠis sprendimas skirtas Vokietijos Federacinei Respublikai.Priimta Briuselyje,Tarybos varduPirmininkas-----------------------[1] OL L 145, 1977 6 13, p.1. Direktyva su paskutiniais pakeitimais, padarytais Direktyva 2004/7/EB(OL L 27, 2004 1 30, p. 44).[2] OL L 59, 2000 3 4, p.12.[3] 2003 m. gegužės 13 d. Tarybos sprendimas 2003/354/EB, OL [L 123], [2003 5 17, p. [47].[4] COM (1999) 690 galutinis.[5] OL C[...], [...], p.[...].[6] 2003 m. gegužės 13 d. Tarybos sprendimas 2003/354/EB, OL [L 123], [2003 5 17, p. [47].